Απόφαση του Ευρωπαϊκού Κοινοβουλίου

της 6ης Ιουλίου 2000

για κλείσιμο των λογαριασμών για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1998

(2000/547/ΕΚ, ΕΚΑΧ, Ευρατόμ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

Έχοντας υπόψη τον προϋπολογισμό της Ευρωπαϊκής Ένωσης για το οικονομικό έτος 1998,

Έχοντας υπόψη τον ενοποιημένο λογαριασμό διαχείρισης και το δημοσιονομικό ισολογισμό για το οικονομικό έτος 1998(1),

Έχοντας υπόψη την ετήσια έκθεση του Ελεγκτικού Συνεδρίου για το 1998 (C5-0266/1999)(2) και τις αντίστοιχες ειδικές εκθέσεις με τις απαντήσεις των θεσμικών οργάνων,

Έχοντας υπόψη τη δήλωση αξιοπιστίας όσον αφορά τους λογαριασμούς και τη νομιμότητα και κανονικότητα των υποκείμενων πράξεων, που χορήγησε το Ελεγκτικό Συνέδριο βάσει του άρθρου 248 της συνθήκης ΕΚ (C5-0266/1999)(3),

Έχοντας υπόψη τη σύσταση του Συμβουλίου της 13ης Μαρτίου 2000 (C5-0154/2000),

Επισημαίνοντας το ψήφισμά του της 13ης Απριλίου 2000 σχετικά με την αναβολή της χορήγησης απαλλαγής στην Επιτροπή για την εκτέλεση του γενικού προϋπολογισμού της ΕΕ για το οικονομικό έτος 1998,

Έχοντας υπόψη τη συνθήκη ΕΚΑΧ, και ιδιαίτερα το άρθρο 78ζ,

Έχοντας υπόψη τη συνθήκη ΕΚ, και ιδιαίτερα το άρθρο 276,

Έχοντας υπόψη τη συνθήκη ΕΚΑΕ, και ιδιαίτερα το άρθρο 180β,

Έχοντας υπόψη το άρθρο 93 και το παράρτημα V του κανονισμού του,

Έχοντας υπόψη την έκθεση της επιτροπής ελέγχου του προϋπολογισμού (Α5-0190/2000),

Εκτιμώντας τα ακόλουθα:

Σύμφωνα με το άρθρο 275 της συνθήκης ΕΚ η ευθύνη για τη σύνταξη του λογαριασμού διαχείρισης εμπίπτει στην Επιτροπή,

1. Τα προβλεπόμενα έσοδα και οι εγκριθείσες δαπάνες για το οικονομικό έτος 1998 ανέρχονται στα ακόλουθα ποσά:

>ΘΕΣΗ ΠΙΝΑΚΑ>

2. Διαπιστώνει σχετικά με τις πιστώσεις υποχρεώσεων τα ακόλουθα ποσά:

>ΘΕΣΗ ΠΙΝΑΚΑ>

3. Λαμβάνει υπόψη τον ενοποιημένο λογαριασμό διαχείρισης που συνέταξε η Επιτροπή για το οικονομικό έτος 1998:

>ΘΕΣΗ ΠΙΝΑΚΑ>

4. Λαμβάνει υπόψη τον ενοποιημένο ισολογισμό που κατάρτισε η Επιτροπή

ΕΝΕΡΓΗΤΙΚΟ

>ΘΕΣΗ ΠΙΝΑΚΑ>

ΠΑΘΗΤΙΚΟ

>ΘΕΣΗ ΠΙΝΑΚΑ>

5. Υπενθυμίζει ότι σύμφωνα με τις διαπιστώσεις του Ελεγκτικού Συνεδρίου στο πλαίσιο της προαναφερθείσας δήλωσης αξιοπιστίας, τα αριθμητικά στοιχεία που παρουσιάζονται στον ενοποιημένο λογαριασμό διαχείρισης πλήττονται από τα ακόλουθα σφάλματα και αδυναμίες:

α) υποεκτίμηση πάγιων στοιχείων του ενεργητικού, ιδίως κτιρίων, κατά περίπου 540 εκατ. Ecu·

β) καθαρή υπερεκτίμηση απαιτήσεων ύψους περίπου 1000 εκατ. Ecu που προκύπτει κυρίως από την υπερεκτίμηση ποσών που θα μπορούσαν να ανακτηθούν δυνάμει μη πληρωθέντων δασμών και μη καταβληθεισών γεωργικών εισφορών·

γ) υποεκτίμηση ταμειακών διαθεσίμων και απαιτήσεων ύψους τουλάχιστον 600 εκατ. Ecu, διότι ορισμένα ποσά που κατέχονταν σε τραπεζικούς λογαριασμούς ή καταβλήθηκαν ως προπληρωμές σε τρίτους που ενεργούσαν ως αντιπρόσωποι της Επιτροπής, παραλείφθηκαν από τον ισολογισμό·

δ) ανακριβή και ακατάλληλη παρουσίαση πληροφοριακών στοιχείων σχετικά με προπληρωμές και προκαταβολές στις 31 Δεκεμβρίου 1998·

ε) υπερεκτίμηση αναλήψεων υποχρεώσεων που δεν είχαν ακόμη εκκαθαριστεί κατά περίπου 660 εκατ. Ecu·

στ) παράλειψη ορισμένων αναλήψεων υποχρεώσεων (352,7 εκατ. Ecu) και δυνητικών οφειλών (τουλάχιστον 2794 εκατ. Ecu).

6. Εγκρίνει το κλείσιμο των λογαριασμών για την εκτέλεση του γενικού προϋπολογισμού για το οικονομικό έτος 1998.

7. Αναθέτει στην Πρόεδρό του να διαβιβάσει την παρούσα απόφαση στην Επιτροπή, το Συμβούλιο, το Δικαστήριο, το Ελεγκτικό Συνέδριο καθώς και στην Ευρωπαϊκή Τράπεζα Επενδύσεων και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).

Ο Γενικός Γραμματέας

Julian Priestley

Η Πρόεδρος

Nicole Fontaine

(1) ΕΕ C 350 της 3.12.1999, σ. 1.

(2) ΕΕ C 349 της 3.12.1999.

(3) ΕΕ C 349 της 3.12.99, σ. 168 και 169.